Dimpués d'un amplio operativo policial, Feher ye arrestau per las autoridatz espanyolas en Mirambel (Teruel), arredol d'as 2:50 a. m. d'o 15 d'aviento de 2017, dimpués d'un accident de trafico entre la fuga que lo deixa inconscient. Tot y con a solicitut d'extradición d'as autoridatz italianas, las autoridatz espanyolas lo chudgan primero per los crimens cometius en o suyo territorio, estando condenau lo 3 de febrero de 2020 a 21 anyos de presón per dos delitos de tentativa de homicidio y un de tenencia ilicita d'armas per l'Audiencia Provincial de Teruel per lo crimen d'Albalat. Actualment se troba complindo condena en a presón de Zuera sin posibilidat de libertat baixo fianza.